קופטאן חלבי

קופטאן חלבי (בערבית: قفطان حلبي, בתעתיק מדויק: קפטאן חלבי; נולד ב-1970) הוא איש ציבור, פעיל חברתי, ויזם היי-טק, דרוזי-ישראלי, איש דלית אל-כרמל. מייסד ויו"ר המכון הדרוזי הראשון ליזמות, חדשנות והעצמה כלכלית ה-DTEC ומייסד ויו"ר העמותה לקידום מעמד החייל הדרוזי המשוחרר. תומך במודרניזציה של החברה הדרוזית בישראל ובחיזוק הקשר בין העדה הדרוזית לעם היהודי ולמדינת ישראל.

קורות חיים
קופטאן חלבי נולד ב-1970 בדלית אל-כרמל. קיבל חינוך דרוזי, וסיים את לימודיו בבית ספר תיכון ע"ש סבו קופטאן חלבי, שהיה ראש מועצת דלית אל כרמל בשנים 1951-1970. לאחר שרות צבאי מלא במשמר הגבול 1994 עבד כראש מטה שר הפנים למגזר הערבי, כיועץ לשר הנגב והגליל שמעון פרס וכיועץ במשרד ראש הממשלה אהוד אולמרט. לאחר מספר שנים כרכז תחום המגזר הערבי למנכ"ל קופת חולים מכבי וקופת חולים לאומית החל קופטאן לעסוק בפעילות ציבורית וחברתית למען צעירי העדה הדרוזית.

בשנת 2009 ייסד חלבי את העמותה לקידום מעמד החייל הדרוזי המשוחרר יחד עם בכירים מהעדה על מנת לתמוך בצעיאי העדה המשתחררים משרותם בשירותי הביטחון השונים ולעזור להם במעבר לאזרחות. בשם העמותה פתח חלבי זירות עבודה חדשות לצעירי וצעירות העדה בתחומים שלא היו פתוחים עד אז לדרוזים כלל. במקביל, החל להקים ולעמוד בראש משלחות של דרוזים משוחררי כוחות הביטחון שהגיעו לכל קצות תבל עם מסר שמדינת ישראל איננה מדינת אפרטהייד ולהילחם נגד תנועת החרם BDS.
ב-2015 בעצתו ותמיכתו המעשית של השר לשעבר פרופ' משה ארנס התחיל חלבי במהלך של הקמת מכון דרוזי ראשון ליזמות, חדשנות והעצמה כלכלית דרוזטק על מנת לייצר גב חינוכי ומקומות עבודה לצעירי וצעירות העדה בתחום הרווחי במדינת הסארט-אפ.

ב-2017 בעזרת השר אלי כהן קיבלה העמותה פיסת קרקע ממינהל מקרקעי ישראל בפסגה המערבית של הר הכרמל וביולי 2020 הונח, בתמיכת ממשלת ישראל, הטכניון וקרן היסוד אבן הפינה למכון. למרות כל בעיות הקורונה ונפילת הממשלות. במקביל נפתחה הכיתה הראשונה של הדרוזטק בטכניון בתמיכתה של חברת סיסקו העולמית.

במשך השנים זכה חלבי לאותות הוקרה מקהילות יהודיות ברחבי העולם והוא מוזמן לייעץ ולעזור בכנסים ובפגישות של תומכי ישראל מכל הדתות.

חלבי, בעל תואר ראשון בחינוך וחברה ותואר שני במנהל עסקים מתגורר בדלית אל-כרמל נשוי ואב לשתי בנים אשר שירתו בצה"ל.

קישורים חיצוניים
 העמותה לקידום מעמד החייל הדרוזי המשוחרר
 המכון הדרוזי הראשון ליזמות, חדשנות והעצמה כלכלית
 
 מכון טכנולוגי ראשון למגזר הדרוזי ייחנך בעוספיא, מגפון ניוז Megafon יולי 2021
 
 ערב הצדעה לחייל הדרוזי באתר גבעת התחמושת, במעמד שר הביטחון משה בוגי יעלון, סקופר, 1 ביולי 2014
 רשת ההגנה לישראל: הכירו את "הרשת הכחולה", באתר nrg, 11 אפריל 2017
 נגידת בנק ישראל ד"ר קרנית פלוג אורחת של קופטאן חלבי יו"ר העמותה לקדום החייל הדרוזי, באתר כרמלנט, 10 אוגוסט 2015
 שיקגו עם הדרוזים - תמיכה הדדית של שיקגו בדרוזים הישראלים, ידיעות אמריקה
 قفطان حلبي من الدالية يحصد وسام تكريم من الجالية اليهودية الأمريكية, PANET 2020
 סיפור הצלחה? ככה עושים את זה נכון, באתר XNET, יולי 2017
 חלון לעתיד לכל צעיר וצעירה דרוזים, בפורטל חכרמל והצפון, 11 אפריל 2017
 קופטאן מעלה את סוגיית העדה על המפה הבינלאומית, בפורטל הכרמל והצפון, 2018

הערות שוליים

דרוזים ישראלים
דלית אל-כרמל: אישים
BDS
ישראלים שנולדו ב-1970